सामान महंगे होने से इनका कारोबार भी सुस्त रह सकता है। दिल्ली में लाइटिंग सामान बेचने वाले करीब 4,500 कारोबारी हैं। जिनका सालाना कारोबार 1,500 से 2,000 करोड़ रुपए होने का अनुमान है। दिल्ली के भगीरथ पैलेस इन सामान के कारोबार का बड़ा केंद्र है। दिल्ली के एक लाइटिंग सामान आयातक ने बताया कि दीवाली के लिए जुलाई-सितंबर के दौरान ज्यादातर लाइटिंग सामान का आयात होता है और इस समय आयात के भुगतान का समय है। बीते साल की तुलना में डॉलर के मुकाबले रुपया करीब 8 फीसदी कमजोर हुआ है, जिससे लाइटिंग सामान का आयात 15 से 20 फीसदी महंगा हो गया है। इसका असर दीवाली पर इनकी कीमतों में दिखेगा और ये 15 से 20 फीसदी महंगे मिलेंगे।